nahid-hub/BLUGE-bengali-wikipedia-section-title-prediction huggingface dataset:
১৯৭১ সনের বাংলাদেশ মুক্তিযুদ্ধের সময় ভারত বাংলাদেশের পক্ষ হয়ে পাকিস্তানের বিরুদ্ধে যুদ্ধ করেছিল। ভারতের বায়ুসেনা অসম রাজ্যের তেজপুরে স্থিত শালনী বিমান বন্দর থেকে যাত্রা করে বাংলাদেশ দখলকারী পাকিস্তানের যুদ্ধ করা বিমান ধ্বংস করেছিল। ফলে পাকিস্তানী সৈন্য প্রতিশোধ মনোভাবনায় শরাইঘাট সেতু ধ্বংস করার পরিকল্পনা করেছিলেন কারণ ভারতীয় সেনা ও শালনী বিমান বন্দর সংযোগকারী এইটিই একমাত্র পথ ছিল। কিন্তু গোপন সুত্রে পাকিস্তানের সেতু ধ্বংস করার পরিকল্পনা ভারতে জানতে পেরেছিল। পাকিস্তানের প্রধান লখ্য ছিল শরাইঘাট সেতু ও দ্বিতীয় লখ্য ছিল গুয়াহাটি ধ্বংস কারণ গুয়াহাটি অসম ও উত্তর-পূর্বাঞ্চলের প্রধান কেন্দ্র। 
পাকিস্তানের পরিকল্পনার কথা জানতে পেয়ে ভারতীয় সেনা উপযুক্ত ব্যাবস্থা গ্রহণ করেছিল। রাডারে পাকিস্তান সেনা আগমনের আভাস পেয়ে গুয়াহাটির আমিনগাও অঞ্চল “ লেজার বীম” ব্যবহার করে আলোকিত করে রেখেছিল। ভারতীয় সেনা “ এন্টি এয়ার ক্রাফ্ট গান” দ্বারা পাকিস্তানী বিমানকে আক্রমণ করেছিল। ফলে অপ্রস্তুত পাকিস্তানী বিমান ক্ষতি না করেই পালিয়ে যায়। 
সঠিক অনুচ্ছেদ শিরোনাম কোনটি?
titleA. দ্বিতীয় সেতু নির্মাণের পরিকল্পনা
titleB. শুভ উদ্ধোধন
titleC. শরাইঘাট সেতু ধ্বংস করার পরিকল্পনা
titleD. বর্তমান শরাইঘাট সেতুর অবস্থা
উত্তর: titleC
কুরআন শরীফের সূরা কাহাফের আয়াত নম্বর ৮৩-১০১ অংশে জুলকারনাইন সম্পর্কিত বর্ণনা আছে। নবী হিসেবে জুলকারনাইনের নাম উল্লেখ নেই যদিও কিন্তু তিনি নবী ছিলেন না এমনটিও বলা হয়নি। বলা হয়েছে যে, আল্লাহ তাকে সকল বিষয়ে পথনির্দেশ বা দিকনির্দেশ এবং/অথবা কার্যপোকরণ দিয়েছেন। তিনি এরপর দুটি পথ অনুসরণ করেন। এর মধ্যে এক পথে গিয়ে তিনি ইয়াজুজ মাজুজের হাতে অত্যাচারিত এক জাতির দেখা পান। তিনি তাদের জন্য গলিত তামার তৈরি একটি প্রাচীর বানিয়ে দেন। সূরা কাহাফ ৮৩-৮৬ নম্বর আয়াতে নিম্নরূপ বর্ণিত আছেঃ
"তারা আপনাকে যুলকারনাইন সম্পর্কে জিজ্ঞাসা করে। বলুনঃ আমি তোমাদের কাছে তাঁর কিছু অবস্থা বর্ণনা করব।
আমি তাকে পৃথিবীতে প্রতিষ্ঠিত করেছিলাম এবং প্রত্যেক বিষয়ের কার্যোপকরণ দান করেছিলাম।

জুলকারনইন পৃথিবীর বিভিন্ন অঞ্চল ঘুরে বেড়াতেন নির্যাতীত, বঞ্চিত, শাসকের হাতে শোসিত লোকদের মুক্তি দিতেন। কুরআনের বর্ণনা অনুযায়ী অরুণাচলে, যেখান থেকে সূর্য উদিত হয় সেখানে ইয়াজুজ, মাজুজের হাত থেকে জনগণকে রক্ষা করার জন্য দেয়াল তুলে দিয়েছিলেন জুলকারণাইন। আর সে স্থানটি পাহাড়ের প্রাচীরের মাঝখানে। সূরা কাহাফের ৯৩ হতে ৯৮ নম্বর আয়াতে জুলকারনাইনের এই প্রাচীর নির্মাণের উল্লেখ আছে। ধারণা করা হয় এই জাতি ধাতুর ব্যবহার জানতো। তারা হাপর বা ফুঁক নল দ্বারা বায়ু প্রবাহ চালনা করে ধাতুকে উত্তপ্ত করে গলাতে পারতো এবং তারা লোহার পিন্ড ও গলিত তামাও তৈরি করতে পারতো। জুলকারনাইন তাদের প্রতিরোধ প্রাচীর তৈরি করার জন্য উপাদান ও শ্রম সরবরাহ করতে বললেন। তারা নিজেরাই জুলকারনাইনের আদেশ মত দুই পর্বতের মাঝে শক্ত লোহার প্রাচীর বা দ্বার তৈরি করলো।

সঠিক অনুচ্ছেদ শিরোনাম কোনটি?
titleA. জুলকারনাইনের প্রাচীর
titleB. কুরআনে জুলকারনাইন সম্পর্কিত বর্ণনা
titleC. জুলকারনাইন এবং আলেকজান্ডার বিতর্ক
titleD. বাইবেলে উল্লেখ
উত্তর: titleB
শীতলাকে একটি যুবতী মেয়ের মতো উপস্থাপন করা হয় যিনি হাতপাখা দিয়ে তৈরি মুকুট পরে থাকেন, বাহন গাধা, একটি ছোট ঝাড়ু ধরে থাকেন (জীবাণু ও ধূলিকণা পরিষ্কার করার জন্য) এবং ডাল ভর্তি একটি পাত্র (ভাইরাস এর প্রতিকৃতি) বা ঠান্ডা জল (রোগ নিরাময়ের সরঞ্জাম)। নিম্ন বর্ণের হিন্দু এবং উপজাতি সম্প্রদায়ের মধ্যে ওনাকে স্ল্যাব-পাথরে খোদাই করা একটি মাথার মাধ্যমে উপস্থাপন করা হয়। কখনও কখনও বলা হয় যে তিনি নিমের একগুচ্ছ পাতা (আজাদিরিচতা ইন্ডিকা) বহন করেন, এটি প্রাচীনকাল থেকেই ভারতজুড়ে ব্যবহৃত একটি ঔষধি ভেষজ যা আজও বেশিরভাগ ত্বকের রোগের কার্যকর প্রতিকার বলে মনে করা হয়।

লোকদেবী শীতলা হলেন আধা দেবী কাত্যায়নীর রূপ। তিনি জ্বরের রোগীদের শীতলতা প্রদান করেন। দেবী মাহাত্ম্য অনুযায়ী, যখন জ্বরাসুর নামে এক অসুর সমস্ত বাচ্চাদের জীবাণু জ্বর দিয়েছিল, তখন দেবী কাত্যায়নী শীতলার রুপে এসেছিলেন বাচ্চাদের রক্ত শুদ্ধ করার জন্য এবং রক্তে জ্বরের জীবাণু ধ্বংস করার জন্য। সংস্কৃতের 'জ্বরা' অর্থ "জ্বর" এবং 'শীতল' অর্থ "শীতলতা"। শীতলাকে মাঝে মাঝে জ্বরাসুর, জ্বরের অসুর; ঘেঁটু দেবতা, চর্মরোগের দেবতা; রক্তবতী, রক্ত সংক্রমণের এবং চৌষট্টি মহামারীর দেবী; সাথে চিত্রিত করা হয় এবং প্রায়শই ওলাদেবীর সাথে পূজা করা হয়, যিনি অন্য রোগের দেবী (মত্যান্তরে কলেরা রোগের দেবী বলা হয়ে থাকে)।

তিনি আটটি (৮) হাতে ত্রিশুল, ঝাড়ু, চক্র, জীবাণু ভর্তি পাত্র বা জলে ভরা পাত্র, নিম পাতা, বাঁকানো তরবারি, শঙ্খ এবং ভদ্র মুদ্রার সাথে চিত্রিত হয়েছেন। তার দুই পার্শ্বদেশে দুটি গাধার অবস্থান ও লক্ষ্য করা যায়। এই চিত্রণই তাকে সুরক্ষা, সৌভাগ্য, স্বাস্থ্য এবং শক্তির দেবী হিসাবে প্রতিষ্ঠিত করেছে।

সঠিক অনুচ্ছেদ শিরোনাম কোনটি?
titleA. মন্দির
titleB. প্রতীকতা
titleC. শীতলা মাতার স্নানযাত্রা
titleD. গল্প
উত্তর: titleB
১৪০৫ সালে, যেং হে এর সেনাপতিত্বে একদল চৈনিক অনুপ্রবেশকারী ম্যানিলা আক্রমণ করে। যেং হে,মিং সাম্রাজ্যের লুযন এর সাথে একাত্নতা ঘোষণা করেছিলেন। যদিও তীব্র আক্রমণের ফলে নগরীটি মারাত্নক ভাবে ক্ষতিগ্রস্থ হয় তবুও স্থানীয় রাজ্যগুলোর মিত্রবাহিনী অনুপ্রবেশকারীদের হঠিয়ে দেয়।

আরব আমির শরীফ আলীর উত্তরসূরী, সুলতান বলকিয়াহ(১৪৮৫-১৫২১,ব্রুনেই এর সুলতান)যিনি হিন্দু রাজা মাজাপাহিত এর কাছ থেকে ক্ষমতা লাভ করেন এবং পরে মুসলিম হন,তিনি এই এলাকাটিকে আক্রমণ করেন।ব্রুনেই এর শাসকেরা ম্যানিলার কৌশলগত অবস্থান কে কাজে লাগাতে চেয়েছিলেন যাতে করে তারা চীন এবং ইন্দোনেশিয়ার সংগে ভালো বাণিজ্যিক ব্যাবস্থা বজায় রাখতে পারে। তারা এই এলাকায় "মুসলিম সাম্রাজ্য" স্থাপন করে। করদ রাজ্য হিসেবে এই অঞ্চল ব্রুনেই এর শাসকগোষ্ঠী দ্বারা শাসিত হতো এবং বাৎসরিক কর প্রদান করতে হতো।

এই ঘটনা একটি নতুন রাজত্ব তৈরী করে।এর শাসক ছিলেন স্থানীয় নেতা যিনি পরবর্তীতে ইসলাম ধর্ম গ্রহণ করেন এবং রাজা সালাইলা বা সুলাইমান নামেই পরিগণিত হতেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. অপরাধ
titleC. বহিঃসংযোগ
titleD. জনসংখ্যা
উত্তর: titleA
পুরানো ঢাকার এক সম্ভ্রান্ত মুসলিম পরিবারে তার জন্ম, ১৯৪৪ সালে ১ এপ্রিল। পিতা আবদুল আজিজ আর মাতা মুন্নি বেগমের ছোট ছেলে হানিফ। । আদর করে সবাই তাকে ‘ধনী’ নামে ডাকত। হানিফ ছোটবেলায় মাকে হারান। মায়ের মৃত্যুর পর ফুফু আছিয়া খাতুনের কাছে বেড়ে উঠেন তিনি। ঢাকার প্রখ্যাত পঞ্চায়েত কমিটির সভাপতি ঢাকার শেষ সরদার আলহাজ্ব মাজেদ সরদারের কন্যা ফাতেমা খাতুনকে ১৯৬৭ সালে বিয়ে করেন মোহাম্মদ হানিফ। এই দম্পতির একজন পুত্র ও দুই কন্যা সন্তান রয়েছে।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. কর্মজীবন
titleC. মৃত্যু
titleD. রাজনৈতিক জীবন
উত্তর: titleA
কানাইঘাট উপজেলা বাংলাদেশের উত্তর-পূ্র্ব সীমান্তে অবস্থিত। কানাইঘাট উপজেলার উত্তরে ভারতের আসাম ও মেঘালয় রাজ্য, পশ্চিমে জৈন্তাপুর উপজেলা, দক্ষিণে গোলাপগঞ্জ উপজেলা ও বিয়ানীবাজার উপজেলা এবং পূর্বে জকিগঞ্জ উপজেলা অবস্থিত। এই উপজেলা ২৪º৫৩' ও ২৫º০৬' উত্তর অক্ষাংশ এবং ৯২º০১' ও ৯২º২৬' পূর্ব দ্রাঘিমাংশের মধ্যে অবস্থিত।

সঠিক অনুচ্ছেদ শিরোনাম কোনটি?
titleA. নদ-নদী
titleB. উল্লেখযোগ্য ব্যক্তিত্ব
titleC. অবস্থান
titleD. প্রশাসনিক এলাকা
উত্তর: titleC
সুপ্রাচীনকাল থেকে ভারতের পশ্চিমের প্রতিবেশী পারস্যে আরব অভিযানের পর সেই অঞ্চলের বাহিনী ভারতে অভিযানে আগ্রহী হয়ে ওঠে। ভারতের সমৃদ্ধ ধ্রুপদী সভ্যতা, বিকাশশীল বৈদেশিক বাণিজ্য এবং তৎকালীন বিশ্বের একমাত্র হিরের খনি তাদেরও আকর্ষণ করে। কয়েক শতাব্দী উত্তর ভারতীয় রাজন্যবর্গের বাধার সম্মুখীন হওয়ার পর উপমহাদেশের উত্তরাঞ্চলে একাধিক স্বল্পকাল স্থায়ী ইসলামি সাম্রাজ্য বা সুলতানেৎ স্থাপিত হয়। এই সুলতানেৎগুলি কয়েক শতাব্দীকাল স্থায়ী হয়েছিল। তবে তুর্কি আক্রমণের পূর্বেই দক্ষিণ ভারতের উপকূলভাগে, বিশেষত কেরলে, মুসলমান বণিক সম্প্রদায়গুলি বিকশিত হয়ে ওঠে। কেরলে তারা এসেছিল অল্পসংখ্যায়, ভারত মহাসাগরে বাণিজ্যের সূত্র ধরে আরব উপদ্বীপ থেকে। এইভাবেই আব্রাহামীয় মধ্যপ্রাচ্য ধর্মব্যবস্থা দক্ষিণ ভারতে বিদ্যমান রক্ষণশীল হিন্দু সমাজে পরিচিতি লাভ করে। পরবর্তীকালে দক্ষিণ ভারতেই বাহমনি সুলতানি ও দাক্ষিণাত্য সুলতানির উন্মেষ ঘটে।

সঠিক অনুচ্ছেদ শিরোনাম কোনটি?
titleA. মুসলমান শাসন
titleB. ব্রোঞ্জ যুগ
titleC. মহাজনপদ
titleD. দিল্লি সুলতানি
উত্তর: titleA
স্ট্যালিনগ্রাদে ফিরে আসার কিছুদিন পরই ব্যক্তিগত ও পারিবারিক সমস্যায় জড়িয়ে পড়েন নিকিতা ক্রুশ্চেভ। তার ছেলে লিওনিদ যুদ্ধ বিমানের পাইলট ছিলেন।
১১ মার্চ, ১৯৪৩ ইং সালে যুদ্ধ বিমানটিতে গুলিবর্ষণের ফলে নিহত হয় লিওনিদ। পরবর্তীতে অবশ্য লিওনিদের মৃত্যুরহস্য নিয়ে বিতর্কের ঝড় ওঠে। একটি মতে জানা যায়, বিমান দূর্ঘটনায় লিওনিদ পতিত হলে প্রথমে আটক ও পরে জার্মানদেরকে সহায়তা করেন। যখন লিওনিদ পুণরায় সোভিয়েত সেনাদের হাতে ধরা পড়েন তখন নিকিতা ক্রুশ্চেভ যোশেফ স্ট্যালিনের কাছ থেকে জীবন ভিক্ষা চেয়েও তাকে বাঁচাতে পারেননি। স্ট্যালিনের আদেশে লিওনিদ ক্রুশ্চেভকে হত্যা করা হয়। সোভিয়েট দলিল-দস্তাবেজে যদিও সহায়ক কোন প্রামাণ্য দলিল নেই, তবুও কয়েকজন ইতিহাসবিদদের অভিমত যে লিওনিদ ক্রুশ্চেভের তথ্যাদি যুদ্ধের পর হস্তান্তরিত হয়েছে।

পরবর্তী বছরে লিওনিদ ক্রুশ্চেভের উইংমেট বলেছেন যে তিনি ধ্বংসপ্রাপ্ত বিমানের অংশবিশেষ দেখেছিলেন কিন্তু এ বিষয়ে কোন প্রতিবেদন দাখিল করেননি। নিকিতা ক্রুশ্চেভের জীবনীকার টাওবমেনের ধারণা, সম্ভাব্য কারণ হতে পারে যে একজন পলিটব্যুরো সদস্যের পুত্রের মৃত্যুকে বিতর্কিত না করাই ছিল এর মূল উদ্দেশ্য। 

১৯৪৩ সালের মাঝামাঝি সময়ে লিওনিদের স্ত্রী লিউবা ক্রুশ্চেভাকে গোয়েন্দাগিরির অভিযোগে গ্রেফতার করা হয়। লিউবাকে পাঁচ বছরের জন্য শ্রম শিবিরে প্রেরণ করা হয়। অন্য সম্বন্ধীয় পুত্র হিসেবে তোলিয়াকে অনাথ আশ্রমে দিয়ে দেয়া হয়। লিওনিদের কন্যা জুলিয়া নিকিতা ক্রুশ্চেভ ও তার স্ত্রীর হেফাজতে বড় হয়।

সঠিক অনুচ্ছেদ শিরোনাম কোনটি?
titleA. উদারতা এবং শিল্প-সাহিত্য
titleB. ক্ষমতার সংঘাত
titleC. স্বীকৃতি
titleD. সন্তানের বিমান দূর্ঘটনায় মৃত্যু
উত্তর: titleD
১৬৬৬ সালে মোগল সম্রাট আওরঙ্গজেবের নির্দেশে বাংলার সুবেদার শায়েস্তা খাঁ চট্টগ্রাম দখলের জন্য সৈন্যবাহিনী প্রেরণ করে। যুদ্ধে পর্তুগিজরা বিশ্বাসঘাতকতা করলে আরাকানীরা পরাজিত হয়। মোগল সেনাপতি উম্মদ খান চট্টগ্রামের ফৌজদার নিযুক্ত হয়ে এক নতুন অধ্যায়ের সূচনা করেন। আরাকানীরা চট্টগ্রাম থেকে বিতাড়িত হলেও প্রায়শ চট্টগ্রামে হামলা করতো। টমাস প্রোট নামে একজন ইংরেজ সেই সময় আরাকানীদের সঙ্গে যোগ দিলেও শেষ পর্যন্ত তাদের হাতেই মারা পড়ে। ১৬৮৬ সালে কলকাতার প্রতিষ্ঠাতা জব চার্নক ও ১৮৬৮ সালে কাপ্তেন হিথ চট্টগ্রাম দখলের চেষ্টা করে ব্যর্থ হোন। ১৭১০ সাল পর্যন্ত হাজারী মনসবদাররাই ফৌজদার নিযুক্ত হলেও এরপর থেকে নায়েবরাই শাসনকার্য চালাতে থাকেন। ১৭২৫ সালে আরাকানীরা একেবারে চট্টগ্রাম শহরে ঢুকে পড়ে। তবে ৩০ হাজার মগ সৈন্য সেবারও সফল হতে পারে নি। চট্টগ্রাম দখলের পর মোগলরা পূর্বের পার্বত্য অঞ্চলে ঢোকার চেষ্টা অব্যাহত রাখে। ১৭১৩ সালে সমতলের বাসিন্দাদের সঙ্গে বাণিজ্য করার জন্য চাকমা সর্দার জালাল খান চুক্তি করেন। মোগলদের শাসনামলে চট্টগ্রামে বাণিজ্যকুঠি স্থাপন ও বন্দর দখলের জন্য ইউরোপীয় সম্প্রদায় ছলে-বলে-কৌশলে চেষ্টা চালাতে থাকে।

মোগল আমলে চট্টগ্রামের ফৌজদারদের সহায়তা করার জন্য শাসন কাজে একজন বকশি এবং রাজস্ব কাজে একজন দেওয়ান নিয়োগ করা হত। মোগল আমলে চট্টগ্রামের ফৌজদারদের বকশি: 
বকশি-রা হলেনঃ মির্জা খলিল (১৬৬৬-১৬৬৮), মির্জা মুজাফফর খান (১৬৬৯-১৬৭০), মির মোহাম্মদ হোসেন (১৬৭২-১৬৭৯), মির জাফর (১৬৮০-১৬৮৬ ?) মোহাম্মদ হোসেন (১৬৮৭ ? - ১৬৮৮), মোহাম্মদ নইম (১৬৮৯-১৬৯৯), নূরুদ্দিন মোহাম্মদ (১৭০৪-১৭১৩)। ঐ সময়ে চট্টগ্রামের ফৌজদারদের অধীনে কার্যরত দেওয়ানরা হচ্ছেনঃ নরসিংহ রায় (১৬৬৬-১৬৬৮), ভগুনি দাস (১৬৬৯-১৬৭৭), হোসেন কলি খান ১৬৭৮-১৬৭৮) জয়নুল আবেদিন (১৬৮০-১৬৮৭), মোহাম্মদ খান (১৬৮৮-১৬৯৯), সোলতান মোহাম্মদ (১৭০৪-১৭০৬), মির আমজাদ (১৭০৭-১৭০৮), মনিরাম (১৭১১-১৭২৮), সুয়াজান পেশকার (প্রতিনিধি-মনিরাম) (১৭৩৬), মোকেম সিংহ (১৭৩৬), বাঙ্গালি লাল (১৭৩৭-৩৮), বরুণ দত্ত (১৭৩৯), লক্ষ্মীনারায়ন (১৭৪০-৪১), হমাসিংহ (১৭৪২-১৭৫১), চৈতন কিষণ (১৭৫২-১৭৫৩), বাঙ্গালি লাল (১৭৫৭-৫৮), রাম সিংহ (১৭৫৮-১৭৬০)।

১৬৭০ ও ১৭১০ সালে আরাকানীরা চট্টগ্রামের সীমান্তে ব্যর্থ হয়। কিন্তু ১৭২৫ সালে প্রায় ৩০ হাজার মগ সৈন্য চট্টগ্রামে ঢুকে পড়ে চট্টগ্রামবাসীকে বিপদাপন্ন করে ফেলে। তবে শেষপর্যন্ত মোগলরা তাদের তাড়িয়ে দিতে সক্ষম হয়।
এই সময় মোগলদের কারণে ইংরেজরা চট্টগ্রাম বন্দর কোনভাবেই দখল করতে পারে নি। মোগলরা পার্বত্য এলাকার অদিবাসীদের সঙ্গে, বিশেষ করে চাকমা সম্প্রদায়ের সঙ্গে চুক্তির মাধ্যমে সদ্ভাব বজায় রাখে।

সঠিক অনুচ্ছেদ শিরোনাম কোনটি?
titleA. মোগল আমল
titleB. ইস্ট ইন্ডিয়া কোম্পানির শাসন
titleC. মুসলিম শাসনামল
titleD. চীনা পর্যটকের বিবরণীতে চট্টগ্রাম
উত্তর: titleA
ইফিসাসের ড্রোমিও তাঁর গৃহকর্ত্রী আড্রিয়ানার কাছে ফিরে এসে জানালেন যে, তাঁর "স্বামী" বাড়ি ফিরতে অস্বীকার করেছেন, এমনকি তাঁকে চিনতেও চাননি। স্বামীর চরিত্র নিয়ে আড্রিয়ানার আগেই সন্দেহ জন্মেছিল। এই সংবাদে তিনি নিজের সন্দেহের ব্যাপারে নিশ্চিত হলেন।

এদিকে সাইরাকিউসের অ্যান্টিফোলাসের সঙ্গে সাইরাকিউসের ড্রোমিওর দেখা হল। ড্রোমিও অভব্যতার কথা অস্বীকার করল। অ্যান্টিফোলাস তাকে মারতে শুরু করলেন। হঠাৎ আড্রিয়ানা ছুটে এলেন এবং সাইরাকিউসের অ্যান্টিফোলাসের কাছে প্রার্থনা করলেন তাঁকে ছেড়ে না যাওয়ার জন্য। সাইরাকিউসবাসীরা এই অদ্ভুত ঘটনাগুলিকে বুঝতে পারল না। তারা এটিকে জাদুটোনার ঘটনা মনে করল। সঙ্গে এও মন্তব্য করল যে, ইফিসাসে তো জাদুকরী নেই। অ্যান্টিফোলাস ও ড্রোমিও গোলমাল এড়াতে সেই অপরিচিতার সঙ্গেই চলে গেলেন। একজন রাতের খাবার খেতে বসলেন এবং অন্য জন দরজায় পাহারা দিতে লাগল।

সঠিক অনুচ্ছেদ শিরোনাম কোনটি?
titleA. তৃতীয় অঙ্ক
titleB. দ্বিতীয় অঙ্ক
titleC. বিষয়বস্তু ও রচনাকাল
titleD. মঞ্চায়ন
উত্তর: titleB
স্কটল্যান্ডের উত্তর ল্যানার্কশায়্যারের বেলশিল এলাকায় মাইক ডেনিস জন্মগ্রহণ করেন। উনিশবার ইংরেজ ক্রিকেট অধিনায়ক হিসেবে দলকে পরিচালনা করেন। তন্মধ্যে, জয়-৬, পরাজয়-৫ এবং ড্র ছিল ৮টি। ১৯৭৫ সালে অস্ট্রেলিয়ার বিপক্ষে অনুষ্ঠিত ১ম টেস্টের পর তিনি অধিনায়কত্ব হারান। খেলোয়াড়ী জীবনে তার সহযোদ্ধা জিওফ্রে বয়কটের কাছ থেকে অনেক সহযোগিতা পেলেও তার জন্যেই এমনটি ঘটেছিল। পরবর্তীতে বয়কট ইংল্যান্ড দলে না খেলায় অস্ট্রেলিয়ার বিপক্ষে বেশ খেসারত দিতে হয়েছিল দলকে।

সমগ্র খেলোয়াড়ী জীবনে তিনি ২৮টি টেস্টে অংশ নিয়ে ৪টি সেঞ্চুরিসহ ১,৬৬৭ রান করেন। ৮ ফেব্রুয়ারি, ১৯৭৫ তারিখে নিজ সেরা ১৮৮ রান আসে অস্ট্রেলিয়া দলের বিপক্ষে। পাশাপাশি সাতটি অর্ধ-শতক রানের সহায়তা টেস্টে তার ব্যাটিং গড় দাঁড়ায় ৩৯.৬৯-এ। কিন্তু একদিনের আন্তর্জাতিক ক্রিকেটে তিনি তুলনামূলকভাবে কম সফলতা পেয়েছেন। মাত্র ১২টি খেলায় ২৯.৩৩ গড়ে ২৬৪ রান করেন, ৬৬ ছিল তার সর্বোচ্চ রান।

সঠিক অনুচ্ছেদ শিরোনাম কোনটি?
titleA. দেহাবসান
titleB. সম্মাননা
titleC. বিতর্কিত ভূমিকা
titleD. খেলোয়াড়ী জীবন
উত্তর: titleD
কাটোয়ার প্রধান সংস্কৃতি পশ্চিমবঙ্গের অধিকাংশ জায়গার সমতুল্য এবং বাঙালি হিন্দু সংস্কৃতি দ্বারা গভীরভাবে প্রভাবিত। কাটোয়ার জনপ্রিয় উৎসবের মধ্যে পরে: 

কাটোয়া অঞ্চলের কার্তিক পূজা বা "কার্তিক লড়াই" বিশেষ প্রসিদ্ধ। উপাসনার বস্তু হলো একটি নবীন যুবকের প্রতিমা, যাকে তারুণ্যের অনুযায়ী 'ন্যাংটো কার্তিক' বলা হয়। বৃহত্তর কাটোয়া এলাকায়, ২৫০-এর বেশি সমিতি কার্তিক পূজা সংগঠন করে এবং একে অপরে প্যান্ডেলের অলঙ্করণ বা দেবতার ভাস্কর্যের উপর প্রতিযোগিতা করে। পূজার দিনের পরে, সেই প্রতিমা নিয়ে সমিতির সদস্যরা এবং শহরের বাসিন্দারা সারা শহর ঘুরে নিকটবর্তী হুগলী নদীতে প্রতিমা বিসর্জন করতে যায়। মিছিলের সহিত অনেক গান-বাজনা, নাচ, হই-চই হয় যাতে পুরো শহরটা সেই উৎসবের আনন্দতে মেতে ওঠে।

সঠিক অনুচ্ছেদ শিরোনাম কোনটি?
titleA. রেলপথ
titleB. সংস্কৃতি
titleC. পরিবহন
titleD. জনসংখ্যার উপাত্ত
উত্তর: titleB
মন্দিরটি ষোড়শ শতকে চোল এবং বিজয়নগরের রাজাদের রাজত্বকালে নির্মিত হয়েছিলো।

বম্মের পোতন ওন্টিমিট্টয় বসবাস করতেন, তিনি "ভাগবত পুরাণ" তেলুগু ভাষায় অনুবাদ করেন এবং তা ভগবান রামের প্রতি উৎসর্গ করেন। 'অন্ধ্র বাল্মীকি' হিসেবে পরিচিত ভাভিলাকোলানু সুব্বা রাও যিনি বাল্মীকি রামায়ণ তেলুগু ভাষায় অনুবাদ করেছেন তিনিও এখানে ভগবান রামের উপাসনায় তার সময় অতিবাহিত করেছেন। বলা হয় সন্ন্যাসী-কবি আন্নামাচারিয়া এই মন্দির পরিদর্শন করেছেন এবং এখানে রাম কীর্তন রচনা করেছেন ও গেয়েছেন।
ফরাসী পর্যটক জঁ-ব্যাপটিস্ট তাভেরনির ১৬৫২ সালে এই মন্দির পরিদর্শন করেন এবং এর অসাধারণ স্থাপত্যশৈলীর প্রশংসা করেন।

সঠিক অনুচ্ছেদ শিরোনাম কোনটি?
titleA. বৈশিষ্ট্যসমূহ
titleB. পরিচালনা
titleC. ইতিহাস
titleD. কিংবদন্তী
উত্তর: titleC
১৮৫৮ সালের ইস্ট ইন্ডিয়া কোম্পানী ভারতবর্ষকে রাণীর হাতে সমর্পন করার সাথে সাথে ভারত-এ ব্রিটিশ রাজের প্রতিষ্ঠা হয় । ১৮৬১ সাল থেকে ৮৮৯টা ডাকঘর তৈরি হয় যেখানে ৪৩ নিযুত চিঠি এবং ৪.৫ নিযুত খবরের কাগজের আদান প্রদান হয়েছিল ।
১৯১১ সালের ১৮ ফেব্রুয়ারি তারিখে বিশ্বর প্রথম উড়ো ডাক (এয়ার মেইল)-এর ঘটনা ঘটে যেখানে হেনরী পেকুয়েট নামের ফরাসি পাইলট এলাহাবাদ থেকে ১৫ কেজি ভার (প্রায় ৬০০০ চিঠি) নিয়ে উড়ে গংগা নদীর অন্যপারে অবস্থিত নেইনি নামের স্থানে উপস্থিত হন ।
সঠিক অনুচ্ছেদ শিরোনাম কোনটি?
titleA. ইতিহাস
titleB. স্বাধীনোত্তর কাল
titleC. কম্পিউটারাইজেশন
titleD. প্রাক স্বাধীনতা কাল (১৮৫৮-১৯৪৭)
উত্তর: titleD
একজন থেকে অপরজনে প্রেরিত হয় ধর্মের ন্যায় এরূপ বিষয়গুলোর ক্ষেত্রে ভাষার মত কিছু প্রতীক বিশিষ্ট ব্যবস্থার প্রয়োজন হয়। ফিলিপ লাইবারম্যানের মতে "মানব ধর্মের ভাবনা এবং নৈতিক চেতনা সম্পুর্ণভাবে ভাষাগত-বোধের উপর নির্ভরশীল।" এই পূর্বানুমান থেকে বিজ্ঞান লেখক নিকোলাস ওয়াড উদ্ধৃতি দেন: 

আরেকটি ধারণা আছে যা একক ধর্মবিশ্বাস ও গোষ্ঠীগত ধর্মবিশ্বাসের মধ্য পার্থক্য করে৷ ধর্ম তার সূচনালগ্নে ভাষার উদ্ভবের উপর নির্ভরশীল না হলেও পরবর্তীতে নির্ভরশীল হয়ে পরে৷ একক মানুষের মস্তিস্ক কোনো ঘটনাকে ব্যাখ্যার জন্য পূর্বে তা বর্ণনা এবং বোঝার চেষ্টা করে। এই প্রবণতা ভাষার উদ্ভবের আগে থেকেই চলে আসছে, আর হয়ত ভাষার উদ্ভবের পেছনে কারণও এটিই। প্রাকৃতিক কোনো ঘটনা (যেমন: বজ্রপাত, তুষারপাত, অগ্ন্যুৎপাত) দেখলে ব্যক্তি মানুষ মাত্রই তা বুঝতে চাইবে। ধারণা হলোঃ সুপ্রাচীনকালে যেহেতু জ্ঞানের স্বল্পতা ছিল, তাই ব্যক্তি নিজে নিজে বুঝতে গিয়ে অবচেতনভাবেই অতিপ্রাকৃতে বিশ্বাসকে আনয়ন করত। এই ধারণাগুলো অন্যদের সাথে আলোচনার প্রয়োজনীয়তা থেকে সামগ্রিক ধর্মীয় বিশ্বাসের জন্ম হয়েছে বলে মনে করা হয়। সামাজিকভাবে গৃহীত একটা ভ্রান্ত ধারণা সামাজিকতার বাধ্যবাধকতার কারণে প্রশ্নাতীত মতবাদ হিসেবে প্রতিষ্ঠিত হয়ে যায়।

সঠিক অনুচ্ছেদ শিরোনাম কোনটি?
titleA. প্রতিষ্ঠিত বা সংগঠিত ধর্মের উদ্ভব
titleB. ভাষার ক্রমবিকাশ
titleC. মানুষ ব্যাতীত অন্য প্রাণীতে ধর্মীয় মনোভাব
titleD. ধর্ম সম্পর্কিত বিবর্তনগত মনোবিজ্ঞান
উত্তর: titleB
অধিক সময় ধরে কক্ষ তাপমাত্রায় বাতাসে উন্মুক্ত থাকলে নাইওবিয়াম ঈষৎ নীলাভ রঙ ধারণ করে। মৌল অবস্থায় উচ্চ গলনাঙ্ক (২,৪৬৮ °সে) হওয়া সত্ত্বেও অন্যান্য দুর্গল ধাতুর চাইতে নিম্ন ঘনমাত্রা বিশিষ্ট। এছাড়া এটি ক্ষয়রোধী, অতিপরিবাহী ধর্ম প্রদর্শন করে এবং দ্বিইলেক্ট্রনীয় ক্সাইডের আবরণ তৈরি করে।

পর্যায় সারণিতে পূর্বের মৌল জিরকোনিয়াম অপেক্ষা নাইওবিয়াম কম ইলেকট্রোধনাত্মক কিন্তু অধিক ঘনবিন্যস্ত। ল্যান্থানাইড সঙ্কোচনের কারণে এটি তুলনামূলক বৃহদাকার ট্যানটালাম পরমাণুর সাথে সাদৃশ্যপূর্ণ। ফলে পযায় সারণীতে ঠিক নিচে অবস্থিত অবস্থিত ট্যানটালামের সাথে নাইওবিয়ামের রাসায়নিক ধর্ম অধিক সাদৃশ্যপূর্ণ। যদিও টযানটালামের তুলনায় নাইওবিয়ামের ক্ষয়প্রতিরোধক্ষমতা কম, কিন্তু সহজলভ্যতা ও কম দামের জন্য রাসায়নিক কারখানায় ভ্যাট লাইনিং প্রভৃতি কাজে এর ব্যবহার রয়েছে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ইতিহাস
titleC. গাঠনিক ধর্ম
titleD. রাসায়নিক ধর্ম
উত্তর: titleD
ওয়ালপেপারের ঐতিহাসিক সংগ্রহ গুরুত্ব বিবেচনায় বিভিন্ন স্থানে রাখা হয়েছে। যেমন জার্মানির দ্বৈচেস টিপটেনজাদুঘরে ফ্রান্সের মুসে দেস আর্টস ডেকোরাটিফস (প্যারিস) এবং মিউসে দ্যু প্যাপিয়ার পেইন্টে যুক্তরাজ্যের ভিক্টোরিয়া এবং আলবার্টে; স্মিথসোনিয়ানের কপার হিউইটে, ঐতিহাসিক নিউ ইংল্যান্ডে, মেট্রোপলিস মিউজিয়াম আর্টে, যুক্তরাষ্ট্রের জাতীয় পার্ক সার্ভিসে, এবং যুক্তরাষ্ট্রের উইন্টারহুরে তা রাখা আছে। উইলিয়াম মরিস এবং ওয়াল্টার গ্রিনব্যাংক দ্বারা পরিচালিত বেশকিছু ইংরেজ ওয়ালপেপার কোম্পানী সাধারণ নকশা তৈরী করে।

সঠিক অনুচ্ছেদ শিরোনাম কোনটি?
titleA. ১৮ শতকে
titleB. ঐতিহাসিক সংগ্রহ
titleC. উচ্চ প্রযুক্তি সম্পন্ন ওয়ালপেপার
titleD. ইংল্যাণ্ডে
উত্তর: titleB
ডেভোনিয়ান যুগের ব্যাপ্তিকাল হল ৪১.৫ কোটি বছর পূর্ব হতে ৩৫.৯ কোটি বছর পূর্ব পর্যন্ত। ডেভোনিয়ান "মাছের যুগ" নামেও পরিচিত কারণ এই সময় মৎস্য প্রজাতির ব্যাপক বৈচিত্র্যতা লক্ষ্য করা হয় এবং এদের মধ্যে ডাঙ্কলিওসটিয়াসের মত সাঁজোয়াযুক্ত মাছের প্রজাতি এবং হাড়যুক্ত পাখনা সংবলিত মাছ অন্তর্ভুক্ত ছিল যা পরবর্তীতে প্রথম টেট্রাপড সৃষ্টিতে ভূমিকা রেখেছিল। স্থলভাগে উদ্ভিদ প্রজাতি অবিশ্বাস্যভাবে বিস্তৃত হচ্ছিল ডেভোনিয়ান বিস্ফোরণ এর ঘটনার মাধ্যমে প্রথম বৃক্ষ এবং বীজ সৃষ্টি হয়েছিল। এই ঘটনা নতুন আবাসস্থল প্রদান করার মাধ্যমে বৈচিত্র্যময় আর্থ্রোপোড সৃষ্টি করেছিল। প্রথম উভচর প্রাণীও সৃষ্টি হয়েছিল এবং তখন খাদ্য শৃঙ্খলের শীর্ষে মাছ অবস্থান করছিল। ডেভোনিয়ান যুগের শেষের দিকে একটি ঘটনার দ্বারা ৭০% প্রজাতি বিলুপ্ত হয়ে যায় যা অন্ত্য ডেভোনিয়ান বিলুপ্তি নামে পরিচিত এবং এটা পৃথিবীর ইতিহাসে দ্বিতীয় বিধ্বংসী বিলুপ্তির ঘটনা হিসেবে পরিচিত।

সঠিক অনুচ্ছেদ শিরোনাম কোনটি?
titleA. মেসোজোয়িক মহাযুগ
titleB. কোয়াটার্নারি যুগ
titleC. ডেভোনিয়ান যুগ
titleD. ট্রায়াসিক যুগ
উত্তর: titleC
ফটোস্ফিয়ারটি যে তীব্র দৃশ্যমান এবং অদৃশ্য রেডিয়েশনের দ্বারা নির্গত হয় তার জন্য সরাসরি সূর্যের আলোকক্ষেত্রটি (সূর্যের উজ্জ্বল ডিস্কটি) কেবল কয়েক সেকেন্ডের জন্যও চোখের রেটিনা স্থায়ীভাবে নষ্টের কারণ হতে পারে। এইভাবে চোখের ক্ষতির ফলে দৃষ্টি ক্ষুণ্ণ হতে পারে এবং অন্ধত্ব পর্যন্ত অন্তর্ভুক্ত হতে পারে৷ রেটিনার ব্যথার প্রতি কোন সংবেদনশীলতা নেই, এবং রেটিনাল ক্ষতির প্রভাব কয়েক ঘণ্টার জন্য দেখা নাও যেতে পারে, তাই এই আঘাতের ঘটনার এমন কোনও সতর্কতা নেই।

সাধারণ পরিস্থিতিতে, সূর্য এত উজ্জ্বল যে সরাসরি এটি তাকানো কঠিন। যাইহোক, গ্রহণের সময় সূর্যের অনেক অংশ আবৃত থাকায় এটি তাকাতে আরও সহজ এবং লোভনীয় হয়। যে কোনও ধরনের অপটিক্যাল এইড (বাইনোকুলারস, একটি টেলিস্কোপ, এমনকি একটি অপটিক্যাল ক্যামেরা ভিউফাইন্ডার) এর মাধ্যমে সূর্যের চাকতি দেখা অত্যন্ত বিপজ্জনক এবং এক সেকেন্ডের ভগ্নাংশের মধ্যে অপরিবর্তনীয় চোখের ক্ষতি করতে পারে। 
সঠিক অনুচ্ছেদ শিরোনাম কোনটি?
titleA. মুক্তারমালা
titleB. তাপমাত্রার হ্রাস
titleC. দর্শন
titleD. গ্রহণের স্থিতি
উত্তর: titleC
‘দ্য ১৯৩১-৩২ সিজন’ গ্রন্থে ডিক ব্রিটেনডেন বিবৃত করেন যে, গিফ ভিভিয়ানকে নিউজিল্যান্ডের সেরা ক্রিকেটার হিসেবে গণ্য করার বিষয়ে নিশ্চয়ই সকলে একমত হবেন। আগ্রাসী বামহাতি মাঝারিসারির ব্যাটসম্যান ও বামহাতি স্পিন বোলিংয়ের অধিকারী ছিলেন গিফ ভিভিয়ান। আমুদেপ্রিয় ও অতিথিপরায়ণ ছিলেন।

সুন্দর চারিত্রিক বৈশিষ্টাবলী ও খেলা সম্পর্কে যথেষ্ট ধারণা থাকায় অকল্যান্ডের অধিনায়ক হিসেবে তাকে মনোনীত করা হয়। বেশ চিন্তা-ভাবনা করতেন ও অভিজ্ঞ খেলোয়াড়দের সাথে সর্বদাই আলাপ-আলোচনা করতেন। ক্রুসেডার্স একাদশ গঠন করেন। এখানে খেলার পাশাপাশি ভদ্র আচরণেরও শিক্ষা দেয়া হতো।

সঠিক অনুচ্ছেদ শিরোনাম কোনটি?
titleA. খেলার ধরন
titleB. আন্তর্জাতিক ক্রিকেট
titleC. অধিনায়কত্ব লাভ
titleD. ইংল্যান্ড গমন, ১৯৩৭
উত্তর: titleA
স্বদেশী পর্যটকদের নিকট পেডং একটি জনপ্রিয় গন্তব্যস্থল। তা ছাড়াও, উল্লেখযোগ্য সংখ্যক বিদেশী পর্যটক পেডংয়ের ঐতিহ্যবাহী স্থানগুলো ভ্রমণ করতে আসেন, বিশেষত যেসকল স্থান সমূহ সাংস্কৃতিক, ধর্মীয় ও ঐতিহাসিক দিক দিয়ে তাৎপর্যপূর্ণ। পেডংয়ে স্বল্প খরচে ও মধ্যম খরচে থাকার জন্য নানাবিধ সুযোগ-সুবিধা সম্বলিত বিভিন্ন ধরনের ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. উদ্ভিদ ও প্রাণীজগত
titleB. থাকার ব্যবস্থা
titleC. মারাত্মক অগ্নি দুর্ঘটনা, ২৮ জানুয়ারি ২০১৫
titleD. ভূ-প্রকৃতি
উত্তর: titleB
কলকাতা মেট্রোর লাইন ৬-এর অন্তর্গত বরুণ সেনগুপ্ত মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

সঠিক অনুচ্ছেদ শিরোনাম কোনটি?
titleA. ইতিহাস
titleB. গঠন
titleC. বিদ্যুৎ ও সংকেত ব্যবস্থা
titleD. পরিষেবা
উত্তর: titleB
ব্রাজিল দলের পক্ষ হয়ে দুঙ্গা ৯১টি খেলায় অংশগ্রহণ করে ৬টি গোল করেছেন। ১৯৮৩ সালে বিশ্বকাপ অনূর্ধ্ব-২০ ফুটবল প্রতিযোগিতায় অংশগ্রহণের মাধ্যমে আন্তর্জাতিক পর্যায়ে তার অভিষেক ঘটে। যুবদের ঐ প্রতিযোগিতায় ব্রাজিলের অধিনায়ক হিসেবে আর্জিন্টিনাকে চূড়ান্ত খেলায় পরাভূত করে তার দল চ্যাম্পিয়ন হয়েছিল। এর একবছর পর ক্যালিফোর্নিয়ার লস এঞ্জেলসে অনুষ্ঠিত ১৯৮৪ সালের গ্রীষ্মকালীন অলিম্পিক ফুটবলে তার দল রৌপ্যপদক লাভ করেছিল। ১৯৮৯ সালের কোপা আমেরিকা প্রতিযোগিতায় অংশগ্রহণের জন্যে মূল জাতীয় দল থেকে ডাক পান এবং মারকানা স্টেডিয়ামে অনুষ্ঠিত চূড়ান্ত খেলায় উরুগুয়ের বিরুদ্ধে দলকে জয়লাভে সহায়তা করেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. আন্তর্জাতিক পর্যায়ে
titleC. কোচ
titleD. বিশ্বকাপ ফুটবল
উত্তর: titleB
এর পর তিনি ইসলামের সংবাদ শোনার সাথে সাথেই ইসলাম গ্রহণ করেন । তিনি ইসলাম গ্রহণকারী সদস্যের মধ্যে ৬ষ্ঠ ছিলেন । এই জন্য তাকে সাদেসুল ইসলাম বলা হয়। তবে মুজাহিদের বর্ণনামতে, খাব্বাব ইসলামের ৩য় মুসলমান ।(উসুদুল গাবা-২/৯৮, আল-ইসাবা-১/৪২৬)।এরপর মুহাম্মদ ও তার সাহাবারা আরকাম ইবন আবিল আরকামের গৃহ থেকে গোপনে ইসলামের দাওয়াত দিতেন।

সঠিক অনুচ্ছেদ শিরোনাম কোনটি?
titleA. হাদিস বর্ণনা
titleB. একটি হাদিস
titleC. মানসিক নির্যাতন
titleD. ইসলাম গ্রহণ
উত্তর: titleD
কেনোপনিষদের উপসংহার পাঠ্যের শেষ ছয়টি ছত্রের দ্বারা গঠিত। এটি ব্রহ্মের অবিনশ্বরত্বের বর্ণনা দেয় এবং ব্রহ্মজ্ঞানলাভকে মানবজীবনের পরম ভাবাবেগ মিশ্রিত মুহূর্তের সাথে তূলনা করে, যেরকম ভাব বাদলঘন আকাশে অকস্মাৎ বজ্রের ঝলকানি দেখলে অথবা ছোটবেলার কোনও স্মৃতি হঠাৎ মনে পড়লে আমাদের প্রাণে সঞ্চালিত হয়। কেনোপনিষদ্ অনুসারে, আধ্যাত্মিক জ্ঞান ও আত্মসচেতনতা লাভের লক্ষ্য অপূর্ব, যেটি খেয়াল করা যায় সকল জীবের অন্তরে ব্রহ্মের উপস্থিতিকে দেখার "তীব্র আকাঙ্ক্ষা"-র দ্বারা। আত্মব্রহ্মের জ্ঞানই হল "তদ্বনম্" (অতীন্দ্রীয় সুখ, অর্থাৎ পরমানন্দ)।

কেনোপনিষদের শেষ ছত্রগুলোতে নৈতিক জীবনকেই আত্মজ্ঞান ও ব্রহ্মজ্ঞানের ভিত্তিপ্রস্তর বলে বর্ণনা করা হয়েছে।

সঠিক অনুচ্ছেদ শিরোনাম কোনটি?
titleA. উপসংহার - চতুর্থ খণ্ড
titleB. গঠন
titleC. শব্দব্যুৎপত্তি
titleD. গ্রহণ
উত্তর: titleA
নগরায়ন পৃষ্ঠগড়ানো পানির পরিমাণকে বৃদ্ধি করছে কারণ নগরে অনেক বেশি দালান ও পাথুরে রাস্তা থাকে যেগুলো পানিকে মাটিতে শোষণ করতে দেয়না। অধিক পৃষ্ঠগড়ানো পানি ভূগর্ভের পানি পূরণ কমিয়ে দেয়, যাতে পানি স্তর নেমে যায় ও খড়া দেখা দেয়। বিশেষ করে কৃষকদের জন্য ও যারা পানির কূয়ার উপর নির্ভর করে তাদের জন্য এটি ভয়াবহ।

নানা ধরনের দূষক পদার্থ দ্বারা মানুষ পৃষ্ঠগড়ানো পানিকে দূষিত করে। এই ধরনের দূষক পদার্থ নালা, নদী, হ্রদ এবং সমুদ্রের সাথে মিশতে পারে যা পানির রাসায়নিক পরিবর্তন করতে পারে এবং পানিচক্রে ও পরিবেশে সেটির প্রভাব পড়তে পারে।

যুক্তরাষ্ট্র জাতীয় গবেষণা কাউন্সিল ২০০৮সালের একটি গবেষণায় যুক্তরাষ্ট্রের নগরে পানিমান সমস্যার প্রধান কারণ হিসেবে ঝড়ো পানিকে উল্লেখ করেছে।

সঠিক অনুচ্ছেদ শিরোনাম কোনটি?
titleA. বাষ্পীভবন
titleB. মানুষের প্রভাব
titleC. পৃষ্ঠগড়ানো পানির প্রভাব
titleD. ধারণ ক্ষমতার বেশি হলে ভূপৃষ্ঠ প্রবাহ
উত্তর: titleB